text: Cigarettyve på spil
  17 september 2013 kl. 04.41
  Kort før klokken fire tirsdag morgen brød tyve ind i Brugsen i Kliplev. De stjal 200 kartonner cigaretter.
  Politiet blev alarmeret, da alarmen i butikken blev aktiveret.
  Et vidne mener at have set fire mørkklædte personer ved butikken. De kørte væk i en bil, men der er ikke nærmere oplysninger om bilen.
  Tyvene brød ind gennem hovedindgangen til butikken.
  